OpenLLM-France/wikimedia huggingface dataset:
# Pere Lladó i Isàbal

Pere Lladó i Isàbal (Girona, 2 de febrer de 1960) és un polític català, diputat al Parlament de Catalunya en la V i VI Legislatures
Es llicencià en Filosofia i Lletres per la Universitat Autònoma de Barcelona (UAB). Col·labora setmanalment al Diari de Girona. És membre del Col·legi Oficial de Doctors i Llicenciats en Filosofia i Lletres i en Ciències de Catalunya, de 1992 a 1995 fou vicepresident del Club Esportiu Banyoles i membre fundador de Ràdio Banyoles.
Ha estat diputat per CiU a les eleccions al Parlament de Catalunya de 1995 i 1999, portaveu de CiU a les Comissions Parlamentàries del Síndic de Greuges, d'Economia i de la Corporació Catalana de Ràdio i Televisió. Ha participat en eleccions a les Corts espanyoles i al Senat. Fou escollit regidor de l'ajuntament de Banyoles (1991-2003) i fou tinent d'alcalde al 1997. De 1995 a 1996 fou president del Consell Comarcal del Pla de l'Estany.
El 2004 fou nomenat director de Relacions Institucionals i Comunicació de la Secretària d'Indústria i Empresa de la Generalitat de Catalunya. Des de 2008 al 2013 fou director de comunicació de la Comissió Nacional d'Energia. Actualment té el càrrec de director de relacions externes de l'agència de comunicació Neorg.

## Referències

* ↑ Diputats del Parlament de Catalunya en la VI Legislatura p. 161
# Adahisa Peña

Adahisa Peña (Valencia, 6 d'agost de 1983) és una model veneçolana.
El 10 de setembre de 2008 va representar a l'estat Apure al concurs de Miss Veneçuela 2008, va guanyar el premi Miss Congenialitat i va procedir a representar Veneçuela en diversos concursos internacionals. S'ha considerat Peña una dels millors models de moda veneçolanes, participant a l'International Runways per a dissenyadors de renom com Tommy Hilfiger i Carolina Herrera, entre d'altres; Actualment viu als Estats Units d'Amèrica, on continua la seva carrera participant en múltiples projectes com a presentadora de televisió esportiva i d'entreteniment.

## Referències

* ↑ «Las bandas de Miss Venezuela ya tienen nombre» (en castellà). El Universal.
* ↑ «Miss Trujillo Stefanía Fernández fue electa Miss Venezuela 2008» (en castellà). El Universal.
# Bateria antiaèria de Sant Pere Màrtir

La Bateria antiaèria de Sant Pere Màrtir és un edifici militar de la muntanya de Sant Pere Màrtir, a Esplugues de Llobregat, que fou utilitzada durant la Guerra Civil espanyola, quan va ser el camp de proves d'un nou tipus d'agressió: els bombardeigs sistemàtics i indiscriminats sobre la població civil. Hi van participar, a més de l'aviació franquista, la legió Còndor d'Alemanya i l'Aviació Legionària italiana. Les ciutats, viles i pobles es van preparar per als atacs construint refugis i instal·lant defenses antiaèries, preferentment en llocs elevats. És el cas de les bateries antiaèries de Sant Pere Màrtir –un conjunt format per tres bases de canó, una trinxera, una fortificació militar/casamata i unes plataformes reflectores–, que es van construir l'any 1937 amb l'objectiu de protegir l'extrem sud de la ciutat de Barcelona.

## Descripció

Els vestigis de les defenses antiaèries instal·lades a la muntanya de Sant Pere Màrtir durant la Guerra Civil espanyola han estat recuperats mitjançant mètodes d'excavació arqueològica i s'han senyalitzat amb un faristol informatiu. L'objectiu és mostrar els mètodes de defensa que va utilitzar la República davant dels atacs de l'aviació italiana i alemanya, aliades de Franco, sobre la ciutat de Barcelona.
Aquest espai memorial està ubicat a l'extrem sud-est de la serra de Collserola – una superfície verda de més de 8.000 ha situada entre el riu Besòs, el Llobregat, la depressió del Vallès i el pla de Barcelona – i constitueix un mirador privilegiat sobre el delta del Llobregat. A la mateixa ciutat de Barcelona es troba un altre espai memorial de característiques semblants: les bateries antiaèries del turó de la Rovira – en fase de museïtzació. Així mateix el Parc Natural de Collserola ofereix diverses possibilitats per gaudir de l'espai natural més important de l'àrea metropolitana.

## Referències

* 1 2 3 «Bateria antiaèria de Sant Pere Màrtir. Esplugues de Llobregat». Memorial Democràtic. Gencat. Arxivat de l'original el 19 de setembre 2016. [Consulta: 7 gener 2017].
# Gigante (pel·lícula de 2009)

Gigante és una pel·lícula dirigida i escrita per Adrián Biniez, director de cinema uruguaià d'origen argentí, el 2009.

## Argument

Jara (Horacio Camandule) és un guàrdia de seguretat en un supermercat que s'enamora de Julia (Leonor Svarcas), una empleada. Jara té uns 30 anys, és solitari, tranquil i gran. Per això, abans d'acostar-se a Julia, l'observa detingudament amb una càmara de vídeo des del supermercat on treballa, per després seguir-la per tota la ciutat de Montevideo.

## Repartiment

* Horacio Camandule: Jara
* Leonor Svarcas: Julia
* Diego Artucio: Omar
* Ariel Caldarelli: cap de Jara
* Fabiana Charlo: Mariela
* Andrés Gallo: Fidel
* Federico García: Matías
* Néstor Guzzini: Tomás
* Esteban Lago: Gustavo
* Ernesto Liotti: Danilo
* Carlos Lissardy: Kennedy

## Premis i nominacions
### Premis

* 2009. Gran Premi del Jurat del Festival de Cinema de Berlín
* 2009. Festival de Cinema de L'Havana
* 2009. Millor pel·lícula al Festival de Cinema de Lima
* 2009. Millor pel·lícula al Festival Internacional de Cinema de Sant Sebastià

### Nominacions

* 2009. Os d'Or
* 2010. Goya a la millor pel·lícula estrangera de parla hispana

## Referències

* ↑ Holden, Stephen. Love (Bashful) in the Nighttime Workplace (Oppressive), New York Times, 4 de desembre de 2009 (anglès)
* ↑ «Pàgina web oficial de la pel·lícula». Arxivat de l'original el 2010-09-26. [Consulta: 18 febrer 2012].
Viccionari
# Riu Slang (Buffalo)

El riu Slang (en afrikaans: Slangrivier) és un riu que flueix al nord-oest de KwaZulu-Natal, Sud-àfrica. El riu desemboca al riu Buffalo que més tard s'uneix al riu Tugela.

## Enllaços externs

* Mapa de Google de l'estuari del riu Slang a Geonames.org (cc-by)
# Saint-Pierre-à-Arnes

Saint-Pierre-à-Arnes és un municipi francès situat al departament de les Ardenes i a la regió del Gran Est. L'any 2007 tenia 67 habitants.

## Demografia
### Població

El 2007 la població de fet de Saint-Pierre-à-Arnes era de 67 persones. Hi havia 28 famílies de les quals 8 eren unipersonals (4 homes vivint sols i 4 dones vivint soles), 12 parelles sense fills i 8 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 31 habitatges, 28 eren l'habitatge principal de la família, 2 eren segones residències i 1 estava desocupat. 29 eren cases i 1 era un apartament. Dels 28 habitatges principals, 22 estaven ocupats pels seus propietaris, 4 estaven llogats i ocupats pels llogaters i 2 estaven cedits a títol gratuït; 1 tenia una cambra, 1 en tenia dues, 1 en tenia tres, 6 en tenien quatre i 19 en tenien cinc o més. 22 habitatges disposaven pel capbaix d'una plaça de pàrquing. A 13 habitatges hi havia un automòbil i a 12 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Saint-Pierre-à-Arnes el 2009. :
| Homes | Edats | Dones |
| 0 | 95 o + | 0 |
| 4 | 90 a 94 | 0 |
| 0 | 85 a 89 | 8 |
| 0 | 80 a 84 | 0 |
| 0 | 75 a 79 | 0 |
| 4 | 70 a 74 | 0 |
| 0 | 65 a 69 | 4 |
| 0 | 60 a 64 | 0 |
| 0 | 55 a 59 | 0 |
| 0 | 50 a 54 | 0 |
| 8 | 45 a 49 | 0 |
| 4 | 40 a 44 | 12 |
| 0 | 35 a 39 | 0 |
| 0 | 30 a 34 | 0 |
| 4 | 25 a 29 | 0 |
| 0 | 20 a 24 | 0 |
| 0 | 15 a 19 | 0 |
| 8 | 10 a 14 | 8 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 49 persones, 38 eren actives i 11 eren inactives. De les 38 persones actives 36 estaven ocupades (19 homes i 17 dones) i 2 estaven aturades (1 home i 1 dona). De les 11 persones inactives 3 estaven jubilades, 2 estaven estudiant i 6 estaven classificades com a «altres inactius».

### Activitats econòmiques

L'any 2000 a Saint-Pierre-à-Arnes hi havia 7 explotacions agrícoles que ocupaven un total de 742 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Exploitations agricoles
* Résumé statistique Fitxa resum de dades estadístiques de Saint-Pierre-à-Arnes a l'INSEE.
* Évolution et structure de la population Fitxa amb el detall de dades de Saint-Pierre-à-Arnes a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Transformació unitària

En matemàtiques, una transformació unitària és una transformació que conserva el producte interior: el producte interior de dos vectors abans de la transformació és igual al seu producte interior després de la transformació.
Més precisament, una transformació unitària és un isomorfisme entre dos espais de productes interiors (com els espais de Hilbert). En altres paraules, una transformació unitària és una funció bijectiva:$U:H\to H_{2}\,$entre dos espais interiors del producte, $H$ i $H_{2},$ de tal manera que$\langle Ux,Uy\rangle _{H_{2}}=\langle x,y\rangle _{H}\quad {\text{ per totes }}x,y\in H.$Una transformació unitària és una isometria, com es pot veure amb la configuració $x=y$ en aquesta fórmula.
En el cas quan $H_{1}$ i $H_{2}$ són el mateix espai, una transformació unitària és un automorfisme d'aquest espai de Hilbert, i llavors també s'anomena operador unitari.
Una noció molt relacionada és la de transformació antiunitària, que és una funció bijectiva.

## Referències

* ↑ Weisstein, Eric W. «Unitary Transformation» (en anglès). https://mathworld.wolfram.com.+[Consulta: 18 novembre 2022].
* ↑ «quantum mechanics - Unitary Transformation of Eigenstates» (en anglès). https://physics.stackexchange.com.+[Consulta: 18 novembre 2022].
* ↑ «Unitary time evolution» (en anglès). https://viterbi-web.usc.edu.+[Consulta: 16 novembre 2022].
* ↑ «Unitary Transformation of Operators and Eigenvectors | Chemistry 542 Quantum Mechanics | University of Illinois Chicago» (en anglès). https://chem542.class.uic.edu.+[Consulta: 18 novembre 2022].
# Associació d'Artesans de Gràcia

L'Associació d'Artesans de Gràcia és una entitat fundada al barri de Gràcia de Barcelona el 1995 que el 1999 va rebre la Medalla d'Honor de Barcelona.

## Referències

* ↑ «Persones guardonades amb la Medalla d'Honor de Barcelona». Ajuntament de Barcelona. Arxivat de l'original el 2020-12-05. [Consulta: 30 desembre 2012].

## Enllaços externs

* Pàgina de l'Associació d'Artesans de Gràcia Arxivat 2007-11-03 a Wayback Machine.
# Adai

* Per a altres significats, vegeu «adais».
Adai (també adaizan, adaizi, adaise, adahi, adaes, adees, atayos) és una llengua extingida parlada al nord-oest de Louisiana pels adais. El nom adai deriva de la paraula hadai en llengua caddo, que significa 'mala herba'. Està escassament documentada (només es coneix una llista de 275 paraules de 1804). La seva classificació és probablement impossible. Es va proposar una connexió entre l'adai i les llengües caddo per la seva proximitat, però aquesta teoria sembla poc plausible. Es considera una llengua extingida.

## Bibliografia

* Campbell, Lyle. (1997). American Indian languages: The historical linguistics of Native America. Nova York: Oxford University Press. ISBN 978-0-19-509427-5
* Mithun, Marianne. (1999). The languages of Native North America. Cambridge: Cambridge University Press. ISBN 0-521-23228-7 (hbk); ISBN 0-521-29875-X.

## Enllaços externs

* OLAC resources in and about the Adai language
# Bateria 500

La Bateria 500 és un emplaçament d'artilleria d'època moderna del límit dels termes comunals de Banyuls de la Marenda i de Portvendres, tots dos a la comarca del Rosselló, de la Catalunya del Nord.
Està situada a la zona sud-occidental del terme de Portvendes i a l'occidental del de Banyuls de la Marenda.
Constituïa part de les defenses de la Costa Vermella. Actualment és buida, però roman a lloc el recinte sencer.

## Bibliografia

* Becat, Joan. «12 - Banyuls de la Marenda». A: Atles toponímic de Catalunya Nord. I. Aiguatébia - Montner. Perpinyà: Terra Nostra, 2015 (Biblioteca de Catalunya Nord, XVIII). ISSN 1243-2032.
* Becat, Joan. «123 - Portvendres». A: Atles toponímic de Catalunya Nord. II. Montoriol - el Voló. Perpinyà: Terra Nostra, 2015 (Biblioteca de Catalunya Nord, XVIII). ISSN 1243-2032.
* Becat, Joan; Ponsich, Pere; Gual, Raimon. «Cotlliure». A: El Rosselló i la Fenolleda. Barcelona: Fundació Enciclopèdia Catalana, 1985 (Gran Geografia Comarcal de Catalunya, 14). ISBN 84-85194-59-4.

## Referències

* ↑ La Bateria 500 en els ortofotomapes de l'IGN
# Gigantes del Basket

Gigantes del Basket és una revista setmanal de bàsquet fundada el 4 de setembre de 1985. Està dirigida des del 1987 per Paco Torres.

## Referències

* ↑ «Historia de gigantes por Paco Torres, su director» (en castellà), 03-11-2008. Arxivat de l'original el 2009-01-09. [Consulta: 30 juliol 2010].

## Enllaços externs

* Lloc web oficial (castellà)
# Riu Mwogo

El riu Mwogo és un riu a l'oest de Ruanda que és tributari del riu Nyabarongo.

## Curs

El Mwogo s'alça al país boscós al sud de Ruanda a l'est de la divisió Congo-Nil. Té les seves fonts al sector de Kitabi del districte de Nyamagabe i es dirigeix cap a l'est cap a Nyarusiza al districte de Huye. Corre en direcció nord-est a través de la part occidental d'aquest districte, entrant en el districte de Nyanza. En el districte de Nyanza es dirigeix al nord-est, passant per Mweya, en el punt en què el riu Gihimbi entra per l'esquerra. A sota d'aquest punt s'uneix el riu Rukarara des de l'esquerra. Llavors forma la frontera occidental del districte de Ruhango fins que s'uneix des de l'esquerra pel riu Mbirurume al sud de Bwakira. El corrent combinat s'anomena riu Nyabarongo, que continua cap al nord.

## Hidrologia

El Mwogo és una de les principals capçaleres del riu Nyawarungu. Les mesures de precipitació i evaporació a l'estació Nyabisindu mostren que la conca del riu Mwogo produeix un flux d'aigua anual mitjà de 252 mm. En algunes parts de la vall del riu, els turons han estat desforestats, causant problemes d'erosió i sedimentació. S'estan fent esforços per replantar arbres. Els rius Mwogo i Rukarara són la principal font d'aigua de la ciutat de Nyanza.

## Referències

Notes
* ↑ El tributari Rukarara és la font més distant del Nil.
Citacions
* 1 2 Hughes, Hughes i Bernacsek, 1992, p. 201.
* 1 2 Nyamagabe Administrative Map.
* ↑ Huye Administrative Map.
* ↑ Nyanza Administrative Map.
* ↑ Ruhango Administrative Map.
* ↑ Briggs i Booth, 2010, p. 154.
* ↑ Osborne, 2012, p. 206.
* ↑ Kanyarukiga i Ngarambe, 1998.
* ↑ Rusumo hydroelectric power....
* ↑ Rwanda Mission Report, p. 28.
Fonts
* Briggs, Philip; Booth, Janice. Rwanda. Bradt Travel Guides, 2010-03-16, p. 154. ISBN 978-1-84162-306-1 [Consulta: 3 abril 2013].
* Hughes, Ralph H.; Hughes, Jane S.; Bernacsek, G. M.. Iucn Directory of African Wetlands. IUCN, 1992. ISBN 978-2-88032-949-5 [Consulta: 25 març 2013].
* «Huye Administrative Map». National Institute of Statistics of Rwanda. Arxivat de l'original el 2017-02-20. [Consulta: 2 abril 2013].
* Kanyarukiga, Sam G.; Ngarambe, Vincent. «The agricultural characterization and the classification of wetlands of Eastern and Southern Africa». FAO, 1998. [Consulta: 4 abril 2013].
* «Nyamagabe Administrative Map». National Institute of Statistics of Rwanda. Arxivat de l'original el 2017-02-20. [Consulta: 2 abril 2013].
* «Nyanza Administrative Map». National Institute of Statistics of Rwanda. Arxivat de l'original el 2017-02-20. [Consulta: 2 abril 2013].
* Osborne, Patrick L. Tropical Ecosystems and Ecological Concepts. Cambridge University Press, 2012-02-09. ISBN 978-0-521-17734-4 [Consulta: 4 abril 2013].
* «Ruhango Administrative Map». National Institute of Statistics of Rwanda. Arxivat de l'original el 2017-02-20. [Consulta: 2 abril 2013].
* «Rusumo hydroelectric power project to start». , 25-02-2008 [Consulta: 4 abril 2013]. Arxivat 2016-03-03 a Wayback Machine.
* «Rwanda Mission Report». UN-HABITAT, 01-11-2007. Arxivat de l'original el 2008-11-12. [Consulta: 4 abril 2013].
# Saint-Pierre (illa de la Reunió)

Saint-Pierre és un municipi francès, situat a l'illa de la Reunió. L'any 2006 tenia 74.480 habitants. Limita amb els municipis d'Entre-Deux, Petite-Île, Saint-Joseph, Saint-Joseph i Le Tampon. És la seu de l'administració de les Terres Australs i Antàrtiques Franceses.

## Barris Quartiers

* Quartier de Basse-Terre.
* Quartier de Bassin Plat.
* Quartier de Bois d'Olives.
* Quartier de Casernes.
* Quartier du centre-ville.
* Quartier de Grands Bois.
* Quartier de la Ligne des Bambous.
* Quartier de la Ligne Paradis.
* Quartier de Pierrefonds.
* Quartier de la Ravine Blanche.
* Quartier de la Ravine des Cabris.
* Quartier de la Ravine des Cafres
* Quartier de Mont Vert les Bas et les Hauts.
* Quartier de Terre Sainte.

## Administració

Llista d'alcaldes :
| Període | Identitat |
| 1966-1982 | Paul-Alfred Isautier |
| 1982-2001 | Élie Hoarau |
| 2001- | Michel Fontaine |
# Tomás García Ribas

Tomás García Ribas, realment Tomás Garcías Garcías, (Campos o Ses Salines, 17 de gener de 1915 - Campos, 17 d'octubre de 1997) va ser un ciclista mallorquí que va córrer a la dècada dels anys 40 del segle xx.

## Palmarès

* 1939
** 1r a la Volta a Mallorca
* 1942
** Campió de Balears en ruta
* 1945
** Campió de Balears darrere moto comercial
* 1946
** Campió de Balears darrere moto stayer

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a Ciclistas de Mallorca
# Associació d'Amics de l'Escola Normal de la Generalitat

L'Associació d'Amics de l'Escola Normal de la Generalitat és una entitat creada amb l'objectiu de recuperar i difondre l'esperit de l'antiga Escola Normal de la Generalitat, creada el 1931 per Marcel·lí Domingo i Sanjuán i Ventura Gassol i dissolta el 1939.
Fou refundada el 1956, bé i que sense personalitat jurídica, que no va aconseguir fins al 1988. Està formada per 50 membres, d'ells 20 antics alumnes de la institució, que lluita per a difondre l'esperit innovador i de catalanitat entre els professors i deixar testimoni de la tasca de l'Escola Normal. Des de 1992 publiquen un butlletí. Conjuntament amb les facultats d'Educació i de Formació del Professorat de les universitats catalanes, i amb la col·laboració del Comissionat per a Universitats i Recerca, des de 2008 convoca el Premi Escola Normal de la Generalitat. El 2011 va rebre la Creu de Sant Jordi.

## Referències

* 1 2 «Els departaments d'Educació i d'Universitats participen en la presentació del 1er Premi Escola Normal de la Generalitat». Generalitat de Catalunya, 11-03-2008. [Consulta: 7 novembre 2021].
* ↑ Associació d'Amics de l'Escola Normal de la Generalitat Butlletí, 1992. OCLC: 803375096.
* ↑ «La Generalitat lliura les Creus de Sant Jordi d'aquest any». Regió 7, 27-04-2011. [Consulta: 7 novembre 2021].

## Bibliografia addicional

* Carbonell i Fita, Pere. Formant mestres per a la democràcia: influència de l'Escola Normal de la Generalitat en el comportament humà i professional dels seus antics alumnes. L'Abadia de Montserrat, 2003. ISBN 978-84-8415-454-9.
# Mont-rodat

Montrodat és un municipi del departament francès del Losera a la regió d'Occitània.

## Referències

* ↑ Topònims occitans de la Losera
# Posidó (pel·lícula)

Posidó (títol original en anglès, Poseidon) és una pel·lícula estatunidenca del 2006 dirigida pel director alemany Wolfgang Petersen. La pel·lícula està basada en la novel·la de Paul Gallico, i és un remake de la popular pel·lícula L'aventura del Posidó dirigida per Ronald Neame. És protagonitzada per Josh Lucas, Kurt Russell i Emmy Rossum. S'ha doblat i subtitulat al català.

## Argument

La pel·lícula comença amb la vista de fora del Posidó, un vaixell de luxe de primera classe. En un dels departaments principals es troba la família Ramsey: en Robert, la seva filla Jennifer i el seu xicot Christian. La Jennifer té una picabaralla amb el seu pare sobre la seva relació amb en Chris.
En una altra banda del vaixell es troba en Dylan, qui coneix l'Elena, una noia de tercera classe. Unes passes més enllà hi ha en Richard Nelson, qui intenta comunicar-se amb la seva dona.
Ja de nit, a la sala principal, es duu a terme la cerimònia de Cap d'Any on gran part dels passatgers són reunits. Com a convidada es presenta la Gloria, al segon nivell es troben en Dylan, en Robert i el seu amic Larry jugant al pòquer. La Jennifer i en Chris són a la discoteca.
En Dylan decideix anar una estona a baix a veure la festa. És quan es troba amb un nen, en Connor, i de sobte apareix la seva mare, la Maggie, que coneix en Dylan.
Quan és mitjanit, i tots estan celebrant Cap d'Any, el capità descobreix una onada gegant de més de vint metres, intenten evitar-la, però ja és massa tard. El vaixell es bolca del tot, quedant cap per avall.
Ara, els pocs supervivents hauran de buscar una manera per sortir del vaixell abans no s'enfonsi del tot.

## Repartiment

* Josh Lucas
* Kurt Russell
* Richard Dreyfuss
* Emmy Rossum
* Jacinda Barrett
* Mike Vogel
* Mía Maestro
* Jimmy Bennett
* Stacy Ferguson
* Freddy Rodríguez

## Premis
### Premis Óscar

| Any | Categoria | Persona | Resultat |
| 2007 | Millors efectes visuals | Boyd Shermis Kim Libreri Chas Jarrett John Frazier | Candidats |

### Razzie Awards

| Any | Categoria | Resultat |
| 2007 | Pitjor remake | Candidata |

## Referències

* ↑ Títol en català
* ↑ «Posidó». Goita què fan, ara!. [Consulta: 1r juny 2023].
* ↑ «Fergie’s First Big Movie Is A Disaster — And She Loves It» (en anglès). MTV, 28-07-2005. Arxivat de l'original el 2021-06-18. [Consulta: 29 novembre 2014].

## Enllaços externs

* Posidó - Lloc web oficial
# Glacera de Freydane

La glacera de Freydane és l'única glacera esquerdada del massís de Belledonne, al sud del municipi de Sainte-Agnès, al departament d'Isèra (França). Situat a sobre del llac Blanc (2.161 m) i a un nivell inferior dels Tres Pics de Belledonne, es pot travessar per arribar a la Creu de Belledonne (2.926 m) passant pel coll de Freydane (2.645 m).
Com la majoria de les glaceres del massís de Belledonne, la glacera de Freydane és de petita mida i pràcticament desproveïda de transport.

## Referències

* ↑ «Glacier de Freydane» (en castellà). [Consulta: 14 octubre 2020].
* ↑ «glacier de Freydane». [Consulta: 14 octubre 2020].
* ↑ «Cómo llegar a Glacier De Freydane en Sainte-Agnès en Autobús | Moovit». [Consulta: 14 octubre 2020].
# Saint-Pierre (Baix Rin)

Saint-Pierre (en alsacià Sampeeter) és un municipi francès, situat a la regió del Gran Est, al departament del Baix Rin. L'any 1999 tenia 532 habitants.
Forma part del cantó d'Obernai, del districte de Sélestat-Erstein i de la Comunitat de comunes del Pays de Barr.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 283 | 326 | 363 | 368 | 460 | 532 |

## Administració

Llista d'alcaldes :
| Període | Identitat | Partit |
| 2001- | Alfred Becker | UMP |